b'\n_START_ARTICLE_\nKolokacija\n_START_PARAGRAPH_\nKolokacija\xc2\xa0\xe2\x80\x93 tekstyn\xc5\xb3 lingvistikoje yra \xc5\xbeod\xc5\xbei\xc5\xb3 ar s\xc4\x85vok\xc5\xb3, kurie kartu aptinkami da\xc5\xbeniau, nei gali b\xc5\xabti tikimasi, seka._NEWLINE_Frazeologijoje kolokacija yra frazemos potipis. Frazeologin\xc4\x97s kolokacijos pavyzdys, pateikiamas Maiklo Halid\xc4\x97jaus (Michael Halliday), yra posakis stipri arbata. Nors ta pati reik\xc5\xa1m\xc4\x97 gali b\xc5\xabti perteikta apytikriu ekvivalentu galinga arbata, tok\xc4\xaf posak\xc4\xaf anglakalbiai laiko ne\xc4\xafprastu ir keistu. Prie\xc5\xa1ingai, technologijos srityje atitinkamas posakis galingas kompiuteris yra tinkamesnis nei stiprus kompiuteris._NEWLINE_Frazeologin\xc4\x97s kolokacijos netur\xc4\x97t\xc5\xb3 b\xc5\xabti painiojamos su frazeologizmais, nes frazeologizmo reik\xc5\xa1m\xc4\x97 yra sutartin\xc4\x97, kuri k\xc4\x85 nors implikuoja, o kolokacija tiesiog t\xc4\x97ra da\xc5\xbenai vartojamas \xc5\xbeod\xc5\xbei\xc5\xb3 junginys._NEWLINE_Automatinis kolokacij\xc5\xb3 nustatymas yra kompiuterin\xc4\x97 priemon\xc4\x97, su kuria dokumente arba tekstyne randamos kolokacijos naudojant \xc4\xafvairius kompiuterin\xc4\x97s lingvistikos elementus, pana\xc5\xa1ius \xc4\xaf duomen\xc5\xb3 i\xc5\xa1gavim\xc4\x85.\n_START_SECTION_\nKolokacijos \xc5\xbeodynuose\n_START_PARAGRAPH_\n1933\xc2\xa0m. Haroldas Palmeris (Harold Palmer) Second Interim Report on English Collocations i\xc5\xa1ry\xc5\xa1kino kolokacij\xc5\xb3 svarb\xc4\x85. Jis pabr\xc4\x97\xc5\xbe\xc4\x97, kad d\xc4\x97l kolokacij\xc5\xb3 kalba besimokan\xc4\x8diajam u\xc5\xbesienio kalbos skamba nat\xc5\xabraliai. Taigi nuo 1940-\xc5\xb3j\xc5\xb3 informacija apie pasikartojan\xc4\x8dius \xc5\xbeod\xc5\xbei\xc5\xb3 junginius tapo standartine besimokan\xc4\x8di\xc5\xb3j\xc5\xb3 vienakalbi\xc5\xb3 \xc5\xbeodyn\xc5\xb3 savybe. Kai \xc5\xa1ie \xc5\xbeodynai tapo labiau orientuoti \xc4\xaf frazes, o ne \xc4\xaf \xc5\xbeod\xc5\xbeius, atkreiptas didesnis d\xc4\x97mesys \xc4\xaf kolokacijas. Tokia tendencija i\xc5\xa1ry\xc5\xa1k\xc4\x97jo nuo XXI am\xc5\xbeiaus d\xc4\x97l prieinamumo prie dideli\xc5\xb3 tekstyn\xc5\xb3 ir pa\xc5\xbeangi\xc5\xb3 tekstynams pritaikytoms programin\xc4\x97s irangos, pvz., Sketch Engine, su kuriomis galima sistemingai atsi\xc5\xbevelgti \xc4\xaf kolokacijas, esan\xc4\x8dias \xc5\xbeodynuose. Naudojantis \xc5\xa1iais \xc4\xafrankiais, tokiuose \xc5\xbeodynuose, kaip Macmillan English Dictionary ir Longman Dictionary of Contemporary English, pateikiami da\xc5\xben\xc5\xb3 kolokacij\xc5\xb3 s\xc4\x85ra\xc5\xa1ai._NEWLINE_Taip pat yra speciali\xc5\xb3j\xc5\xb3 \xc5\xbeodyn\xc5\xb3, skirt\xc5\xb3 apra\xc5\xa1yti kolokacijas kalboje. Jie apima (ispan\xc5\xb3 kalbai) Redes: Diccionario combinatorio del espa\xc3\xb1ol contemporaneo (2004), (pranc\xc5\xabz\xc5\xb3) Le Robert: Dictionnaire des combinaisons de mots (2007), (angl\xc5\xb3) the LTP Dictionary of Selected Collocations (1997) ir the Macmillan Collocations Dictionary (2010).\n_START_SECTION_\nStatisti\xc5\xa1kai reik\xc5\xa1mingos kolokacijos\n_START_PARAGRAPH_\nStjudento t-testas (Student\xe2\x80\x98s t-test) gali b\xc5\xabti naudojamas nustatyti, ar tekstyne aptikta kolokacija yra statisti\xc5\xa1kai reik\xc5\xa1minga.'